Gwarelig Naoned

Gwarelig Naoned zo un anvadur gwarelig eus Bro-Naoned. Ul Lec'h orin gwarezet en deus (LOG).

 Istor 
 Produadur ar gwarelig e Bro-Naoned 

Gounezet e vefe ar gwarelig e Liger-Atlantel abaoe lodenn gentañ an XIX kantved, ar pezh a glot gant deroù al liorzherezh legumaj e Bro-Naoned. Ur gounezerezh unanvevezerezh e oa d'ar c'houlz-se, graet el liorzhoù bihan niverus a oa. 

E 1931 e oa produet 30 tonenn eno hevez ar stadegoù. Ar produadur ne cheñchas ket kalz betek dibenn ar bloavezhioù 1950.

Tremenet e voe eus ul labour-douar lec'h ma oa ar gwarelig mesket gant plant all d'ul labour-douar lec'h ma oa gounezet en e-unan. Ar sifroù a yeas war gresk, hag etre 1975 ha 1983 e oa 3000 tonenn produadur keitat ar bloaz, da lavaret eo ouzhpenn 50 % eus produadur Frañs.

Nevezentioù a sikouras da ziorren c'hoazh kenwerzheladur ar gwarelig : ar sac'hadigoù hag ar barkedigoù. Ardivinkaet e voe ar gounit douar war ar memes tro. Ha neuze e voe 12 000 tonenn ar produadur en takad e 1987, ar pezh a oa ouzhpenn 80 % eus produadur Frañs.

Diwar neuze ez eas an tonennoù war gresk ingal. E 2008 e oa diazad Naoned mestr marc'had Europa er produiñ gwarelig, gant 26 000 tonenn produet.

 Al LOG Gwarelig Naoned 
E 1998 e voe savet an Testeniekadur Kenfurmded Produ (CCP) Gwarelig NaonedAutre légume, autres lieux. La mâche dans le bassin maraîcher nantais gant Valérie Jousseaume ha Christine Margetic, e Méditerranée. Revue géographique des pays méditerranéens / Journal of Mediterranean geography, nv 109, p.47–53, 2007-06-01  doi=10.4000/mediterranee.84, gwelet d'ar 2024-02-16..

Hag e 1999 e voe labelet evel LOG. 

Koulskoude ez eus kalz nebeutoc'h a donennoù gwarelig produet hervez kaier ar c'hargoù al LOG eget an tonennoù produet dre-vras. Kaoz a vez eus 350-400 tonenn bep bloaz.

 Dezverkoù douaroniel 
152 gumun eus Liger-Atlantel a zo, 20 kumun e Maine-ha-Liger ha 62 gumun e Vande.

 Hinadouriezh 
Takad al LOG en deus un hinad veurvorel. Setu dezverkoù pennañ an hinad-se :
 gwrezverkoù keitat etre 11 ha 13 °C,
 avelioù eus ar C'hornôg dreist-holl,
 ur glavaj bloaziek keitat etre 600 ha 800 mm.

 Daveoù 

Gwelet ivez 
 Levlennadur 
 Valérie Jousseaume and Christine Margetic, « Autre légume, autres lieux. La mâche dans le bassin maraîcher nantais », Méditerranée (kelaouenn), nv 109, 2007, p.47-53, Lenn enlinenn, 24 a viz Here 2015.
 Liamm diavaez 
 Gwarelig Naoned, lec'hienn "Institut national de l'origine et de la qualité" (INAO)

Rummad:Legumaj
Rummad:Lec'h orin gwarezet
Rummad:Bro-Naoned
Rummad:Keginerezh Breizh